
	Nr.p.k.
	Projekta redakcija
	Iebildums / Priekšlikums
	Autors

	1.
	Rīkojuma projekts
4. Programmas virsmērķis ir veicināt publiskās pārvaldes un auditēšanas procesu digitalizāciju, izmantojot mākslīgā intelekta risinājumus, lai nodrošinātu ātrāku, kvalitatīvāku un standartizētu informācijas apstrādi un strukturētu dokumentu sagatavošanu.
	Priekšlikums
Ja ar jēdzienu "publiskā pārvalde" saprot Valsts pārvaldes iekārtas likumā noteikto "valsts pārvaldi", aicinām veikt precizējumu visā tekstā.
Piedāvātā redakcija
-
	Anita Depkovska (IZM)

	2.
	Rīkojuma projekts
6. Lai sasniegtu programmas mērķi, noteikt šādus programmas uzdevumus, kas tiks īstenoti pa posmiem:
	Priekšlikums
Vai ar vārdiem "kas tiks īstenoti pa posmiem"ir domāts, ka projekta ietvaros uzdevumus risinās pa posmiem? jeb domāts, ka projektam būs vairāki posmi, kur viena posma ilgums ir vismaz seši mēneši (04.09.2018. MK noteikumu 560 10. punkts)? Anotācijā šāda informācija nav atrodama, bet gan ir norāde uz to, ka "Programmu īsteno viena projekta veidā un projektu īsteno trīs gadu laikā no projekta īstenošanas līguma noslēgšanas brīža, [..]"r, kā arī "pogrammas īstenošanai pieejamo kopējo finansējumu ir plānots sadalīt viena Programmas projektu pieteikumu konkursa ietvaros, ieviešot vienu projektu."
Lūdzam precizēt normu vai svītrot vārdus "kas tiks īstenoti pa posmiem", izskatot iespēju to skaidrot anotācijā.


 
Piedāvātā redakcija
-
	Anita Depkovska (IZM)

	3.
	Rīkojuma projekts
6.3. Salīdzināt dažādu mākslīgā intelekta risinājumu spēju analizēt un strukturēt informāciju no dažādiem datu avotu formātiem, kā arī ģenerēt uz šīs informācijas bāzes aizpildītas pārbaudes lapas, atskaites vai citas standartizētas dokumentu formas latviešu valodā auditēšanas procesos, ievērojot precizitāti, formālās prasības un kontekstu. Pētniekiem jāņem vērā uzdevumu formulēšanas (prompt engineering) metodes un izmantoto modeļu tehnoloģiskā dokumentācija, kā arī citi rezultāta kvalitāti ietekmējošie faktori: piemērotu modeļa iestatījumu izvēle (piemēram, radošuma pakāpe, iespējamo atbilžu daudzveidība, maksimālais teksta apjoms), izvēlētā modeļa piemērotība un latviešu valodas atbalsta līmenis, izmantoto datu avotu kvalitāte un nepieciešamie pēcapstrādes soļi. Salīdzinājumā jāiekļauj gan starptautiski risinājumi (piemēram, OpenAI GPT, Claude, Cohere, LLama, Alpaca MIstral), gan publiski pieejami Eiropas un Latvijas risinājumi, piemēram, TildeOpen LLM, kas īpaši pielāgots Eiropas valodām un piemērots specializētu modeļu izstrādei. Eksperimenta laikā pētniekiem jātestē dažādas formulējumu (promptu) un parametru kombinācijas ar mērķi sasniegt augstāko iespējamo rezultātu precizitātes un uzticamības ziņā latviešu valodā. Mākslīgā intelekta risinājuma sniegums jāvērtē trīs funkcionalitātes līmeņos:
	Priekšlikums
Veršam uzmanību, ka uzdevuma formulējuma pēdejā teikumā nav skaidrs uz ko attiecināms vārds "eksperiments".
Uzdevuma formulējumā nebūtu iekļaujams vārds "pētnieki". 
 
Piedāvātā redakcija
-
	Anita Depkovska (IZM)

	4.
	Rīkojuma projekts
6.3. Salīdzināt dažādu mākslīgā intelekta risinājumu spēju analizēt un strukturēt informāciju no dažādiem datu avotu formātiem, kā arī ģenerēt uz šīs informācijas bāzes aizpildītas pārbaudes lapas, atskaites vai citas standartizētas dokumentu formas latviešu valodā auditēšanas procesos, ievērojot precizitāti, formālās prasības un kontekstu. Pētniekiem jāņem vērā uzdevumu formulēšanas (prompt engineering) metodes un izmantoto modeļu tehnoloģiskā dokumentācija, kā arī citi rezultāta kvalitāti ietekmējošie faktori: piemērotu modeļa iestatījumu izvēle (piemēram, radošuma pakāpe, iespējamo atbilžu daudzveidība, maksimālais teksta apjoms), izvēlētā modeļa piemērotība un latviešu valodas atbalsta līmenis, izmantoto datu avotu kvalitāte un nepieciešamie pēcapstrādes soļi. Salīdzinājumā jāiekļauj gan starptautiski risinājumi (piemēram, OpenAI GPT, Claude, Cohere, LLama, Alpaca MIstral), gan publiski pieejami Eiropas un Latvijas risinājumi, piemēram, TildeOpen LLM, kas īpaši pielāgots Eiropas valodām un piemērots specializētu modeļu izstrādei. Eksperimenta laikā pētniekiem jātestē dažādas formulējumu (promptu) un parametru kombinācijas ar mērķi sasniegt augstāko iespējamo rezultātu precizitātes un uzticamības ziņā latviešu valodā. Mākslīgā intelekta risinājuma sniegums jāvērtē trīs funkcionalitātes līmeņos:
	Priekšlikums
Ņemot vērā MK rīkojuma projekta 8.1. apakšpunktā minēto sasniedzamo rezultātu - sagatavots ziņojums, sniedzam priekšlikumu precizēt MK rīkojuma projekta 6.3. apakšpunkta redakciju, salāgojot veicamā uzdevuma formulējumu ar sasniedzamo rezultātu, atbilstoši precizējot šī apakšpunkta pirmo teikumu.
Piedāvātā redakcija
Lūdzam izteikt MK rīkojuma projekta 6.3.apakšpunkta pirmo teikumu šādā redakcijā:
"6.3. Sagatavot ziņojumu, kurā salīdzināta dažādu mākslīgā intelekta risinājumu spēja analizēt un strukturēt informāciju no dažādiem datu avotu formātiem, kā arī ģenerētas uz šīs informācijas bāzes aizpildītas pārbaudes lapas, atskaites vai citas standartizētas dokumentu formas latviešu valodā auditēšanas procesos, ievērojot precizitāti, formālās prasības un kontekstu."
	Ineta Kurzemniece (LZP)

	5.
	Rīkojuma projekts
6.4. Izstrādāt un testēt mākslīgā intelekta prototipu strukturētu formu automātiskai aizpildei, izveidojot Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un Eiropas Parlamenta un Padomes Regulas (ES) 2024/1689 (2024. gada 13. jūnijs), ar ko nosaka saskaņotas normas mākslīgā intelekta jomā un groza Regulas (EK) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 un (ES) 2019/2144 un Direktīvas 2014/90/ES, (ES) 2016/797 un (ES) 2020/1828 (Mākslīgā intelekta akts) prasībām atbilstošu lietotāja saskarni dokumentu pārskatīšanai, kā arī administratora portālu sistēmas pārvaldībai. Lietotāja saskarnei un administratora portālam jānodrošina aizpildes procesa caurskatāmību un izsekojamību, tai skaitā versiju kontroli, rediģēšanas vēsturi, automatizēto darbību žurnālus, un loģisku paskaidrojumu par mākslīgā intelekta izvēlētajiem datiem. Datu apstrāde jāveic drošā un nošķirtā vidē (piemēram, iestādes lokāli izvietotajā infrastruktūrā (on-premises) vai drošā mākoņvidē, kas atbilst VDAR un Mākslīgā intelekta akta prasībām), nodrošinot piekļuvi tikai autorizētiem rīka lietotājiem. Novērtēt risinājuma veiktspēju, precizitāti un uzticamību, kā arī sniegt priekšlikumus par minimālo un vēlamo tehnisko aprīkojumu (piemēram, servera jaudu, atmiņas apjomu, datu glabāšanas risinājumiem u.c.) prototipa veiksmīgai un drošai darbībai;
	Priekšlikums
Nebūtu lietojams apzīmējums "u.c.", jo tas, ka tas norāda uz vēl citiem tehniskiem aprīkojumiem, norāda vārds "piemēram".
Piedāvātā redakcija
-
	Anita Depkovska (IZM)

	6.
	Rīkojuma projekts
6.6. Detalizētāks programmas uzdevumu apraksts, tai skaitā mākslīgā intelekta risinājuma kvalitātes un veiktspējas prasību konkrētie rādītāji, to mērīšanas metodika, testēšanas vide tiks noteikti programmas projekta īstenošanas atklāta konkursa nolikumā.
	Priekšlikums
Svītrojams.

Pamatojoties uz 04.09.20218. MK noteikumu Nr.560 4.punktu un 16.1.app, jānorāda, ka nebūtu pieļaujama MK apstiprinātās programmas uzdevumu detalizācijas  iekļaušana zemākā hierarhijas dokumentā, piemēram, konkursa nolikumā, ja tas rada risku programmas uzdevumu tvēruma, satura vai mērķu paplašināšanai salīdzinājumā ar MK rīkojumu.

Saprotot, ka nolikuma sagatavošanas pastāvēs vajadzība ietvert detālāku informāciju par uzdevumu izpildi, nolikumā var iekļaut detalizētu katra VPP programmas uzdevuma detalizētu izpildes plānu (precizējošs instruments MK rīkojuma uzdevumu izpildei), kurā definēti konkrēti soļi, aktivitātes, laika grafiks un resursi, kā arī metodoloģiju pētījuma veikšanai, datu apstrādei, testēšanai un rezultātu novērtēšanai un citu nepieciešamo informāciju.
Šādi tiks nodrošināts, ka netiek paplašināts MK apstiprinātā uzdevuma saturs vai tvērums, kā arī saglabāts pašas VPP mērķis. Ar šo pieeju nolikumā tiek nodrošināta pietiekama informācija konkursa dalībniekiem par VPP uzdevumu praktisko izpildi un kritērijiem, vienlaikus saglabājot MK rīkojuma juridisko spēku un uzdevumu nemainīgumu.
Piedāvātā redakcija
-
	Anita Depkovska (IZM)

	7.
	Rīkojuma projekts
7.1.1. Valsts pārvaldes un publiskā sektora institūcijām, kas veic uzraudzības, kontroles, sertifikācijas un auditēšanas funkcijas (tai skaitā iekšējā audita funkciju), veicinot to spēju efektīvi apstrādāt dokumentus un izmantot mākslīgā intelekta risinājumus;
	Priekšlikums
Parasti ikdienā ar terminu "publiskā sektora institūcijām" saprot valsts/pašvaldības institūcijas. Ievērojot, ka sagatavojot MK rīkojuma projektu ir ievērojamas tādas pašas prasības kā ārejam normatīvam, aicinām minēto terminu precizēt, piem., izmantojot Valsts parvaldes iekārtas likumā noteikto. 
 
Piedāvātā redakcija
-
	Anita Depkovska (IZM)

	8.
	Rīkojuma projekts
7.2. Attīstīt uz mākslīgā intelekta balstītus inovatīvus risinājumus un veicināt to praktisku ieviešanu un plašāku izmantošanu;
	Priekšlikums
Aicinām atkārtoti izvērtēt formulējumu uzdevumam, jo tagadējā redakcijā tas vairāk atbilst mērķa formulējumam - ko attīstīt, kā īstenot, kādus rezultātus sasniegt.
Uzdevuma formulējums būtu precizējams, lai tas projekta ietvaros ir izpildāms, t.i., noteikt konkrētās darbības , kas nodrošina mākslīgā intelekta risinājumu izstrādi, ieviešanu un izmantošanu praksē šī uzdevuma ietvaros.
Uzdevuma formulējuma priekšlikums, piem., šādi: 
"Veikt mākslīgā intelekta risinājumu izstrādes, testēšanas un ieviešanas pasākumus." vai "Izstrādāt, pārbaudīt un ieviest mākslīgā intelekta risinājumus praksē." vai citādi.
Piedāvātā redakcija
-
	Anita Depkovska (IZM)

	9.
	Rīkojuma projekts
9. Programmas īstenošanu bez papildu finansējuma piešķiršanas var pagarināt līdz vienam gadam, ja tas ir nepieciešams programmas un tās projektu rezultātu nostiprināšanai un publiskošanai.
	Priekšlikums
Lūdzam precizēt, jo pagarinājumu līdz vienam gadam piešķir īstenojamajam projektam, bet ne pašai programmai (MK noteikumu Nr.560 39. punkts).
 
Piedāvātā redakcija
-
	Anita Depkovska (IZM)

	10.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzu norādīt, kad un ar kādu rezultātu notikušas konsultācijas ar Latvijas Zinātņu akadēmiju (Ministru kabineta 2018.gada 4.septembra noteikumu Nr. 560 "Valsts pētījumu programmu projektu īstenošanas kārtība" 4.punkts).
Piedāvātā redakcija
-
	Antra Jansone (IZM)

	11.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā MK rīkojuma projekta 8.1. apakšpunktā minēto sasniedzamo rezultātu - "sagatavots ziņojums", sniedzam priekšlikumu salāgot MK rīkojuma projektā 6.3. apakšpunktā noteikto uzdevumu ar 8.1. apakšpunktā noteikto sasniedzamo rezultātu un precizēt MK rīkojuma projekta Anotācijas 1.3. sadaļas 4. lpp. 3.punktā iekļauto informāciju, izsakot šo punktu LZP piedāvātajā redakcijā.

 
Piedāvātā redakcija
"3. Sagatavot ziņojumu, kurā salīdzināta dažādu MI tehnoloģiju piemērotība konkrētu revīzijas uzdevumu veikšanai, novērtējot to kvalitātes rādītājus, piemēram, informācijas precizitāti, atbilstību dokumentu struktūrai un piemērotību revīzijas kontekstam ar mērķi sasniegt augstāko iespējamo rezultātu precizitātes un uzticamības ziņā latviešu valodā."
	Ineta Kurzemniece (LZP)

	12.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums
Lūdzu izvērtēt un nepieciešamības gadijumā precizēt vai papildināt, vai un kā minētās sabiedriskās grupas ietekmē šis tiesiskais regulējums. Lūdzu skaidrot, kas domāts ar šo teikumu, ka "Ietekme attieksies uz fiziskām personām, kuras brīvprātīgi iesaistīsies programmas īstenošanā, tostarp studentiem, zinātniekiem un pētniekiem, kuri darbosies kā izpildītāji, risinājuma izstrādātāji, testētāji vai atbalsta personāls". 
 
Piedāvātā redakcija
-
	Antra Jansone (IZM)



